นายกรัฐมนตรี เตรียมลงพื้นที่จังหวัดนครศรีธรรมราช มอบถุงยังชีพและให้กำลังใจผู้ประสบภัยจากพายุปาบึก
นายกรัฐมนตรี เตรียมลงพื้นที่จังหวัดนครศรีธรรมราช มอบถุงยังชีพและให้กำลังใจผู้ประสบภัยจากพายุปาบึก พร้อมตรวจระบบเตือนภัยและการฟื้นฟูผลกระทบพลเอก ประยุทธ์ จันทร์โอชา นายกรัฐมนตรี มีกำหนดการลงพื้นที่ตรวจเยี่ยมผู้ประสบภัยจากพายุปาบึก ที่จังหวัดนครศรีธรรมราช วันที่ 7 มกราคม 2562 โดยจุดแรกที่อำเภอปากพนัง นายกรัฐมนตรีวางพวงหรีดเคารพศพและพบปะญาติผู้เสียชีวิต พร้อมเยี่ยมผู้สูงอายุและมอบถุงยังชีพ ก่อนเดินทางต่อไปยังสามแยกเนินตาขำ เพื่อมอบถุงยังชีพและกล่าวกับผู้ประสบภัย จำนวน 2,000 คน ตรวจระบบเตือนภัยของกังหันลมผลิตกระแสไฟฟ้า รวมถึงเดินทางไปตรวจสภาพความเสียหายบริเวณแหลมตะลุมพุก และเดินทางต่อไปยังโรงเรียนราชประชานุเคราะห์ อำเภอปากพนัง มอบอุปกรณ์การเรียนให้แก่นักเรียนแลดูแลเรื่องอาหารของผู้ประสบภัย จากนั้นได้ตรวจเยี่ยมพบปะการซ่อมสร้างบ้านเรือนที่เสียหายจากพายุปาบึก ที่หมู่ที่ 1 ตำบลปากนคร อำเภอเมืองนครศรีธรรมราช พร้อมลงเรือกู้ภัยไปยังหมู่ที่ 4 ตำบลท่าไร่ อำเภอเมืองนครศรีธรรมราช เพื่อมอบถุงยังชีพให้แก่ผู้ประสบภัยริมคลองปากนคร ก่อนที่จะเดินทางกลับกรุงเทพมหานคร เพื่อไปร่วมกิจกรรมรับบริจาคเงินช่วยเหลือผู้ประสบภัยภาคใต้จากพายุปาบึก ในชื่องาน “รวมน้ำใจไทย ช่วยวาตภัยใต้”